Sebastians verden (film)

Sebastians verden er en norsk spillefilm fra 2010. Filmen er regissert av Knut Møller-Lien med utgangspunkt i hans egen roman Sebastians verden fra 2005. Filmmanuset ble skrevet av Møller-Lien.

Filmprosjektet gikk over mange år og ble omstridt fordi både skuespillere og innspillingsstab gjennom flere år etterlyste lønn for arbeidet. Det ble derfor tatt ut søksmål mot regissøren, som også hadde rollen som produsent. Møller-Lien ble dømt til å betale saksøkerne rundt 1,3 millioner kroner. Fagforeningen Norsk Skuespillerforbund varslet at de vurderte å stanse filmens planlagte premiere. Skuespillerne og produsenten inngikk et forlik slik at filmen fikk premiere i mars 2010 som planlagt. Produsenten Møller-Lien hadde da blitt slått konkurs.

Etter premieren fikk filmen svært dårlig mottagelse av anmelderne. Til tross for at filmen handler om et miljø i Oslo, ble den ikke vist på kino i Oslo; kino-eieren Oslo kinematografer anså at filmen var for dårlig.

Handling 
Sebastians verden er full av rå vold og kynisme. Hovedpersonen, Sebastian, er villig til å strekke seg så langt han trenger for å oppfylle drømmene sine, og tjene mest mulig penger. Men i denne prosessen begår han den ene forbrytelsen etter den andre. Men samtidig forsøker Sebastian å være hyggelig mot de han elsker, og passer på dem.

Skuespillere 
 Andreas Wilson som Sebastian
 Christian Strand som Moon
 Charles Wojnicki
 Arne Hvidsten
 Camilla Malmquist som Sandra
 Kim Bodnia som Kåre
 Kjersti Døvigen
 Brit Elisabeth Haagensli
 Per Jansen
 Ivar Nørve
 Sidsel Ryen	
 Finn Schau

Referanser

Eksterne lenker 

Norske filmer fra 2010-årene
Filmer fra 2010